LidanRubinov/Halacha-QA huggingface dataset:
שאלה: נפלאות אלישע הנביא: בספר מלכים ב בפרק ח פס ד כתוב שמלך ישראל (יהורם בן אחאב) שואל את גיחזי מהם כל נפלאות אלישע. שאלתי היא: מדוע פתאום מלך ישראל צריך לדעת את כל נפלאות אלישע? האם הוא לא ידע קודם? ואם לא - מה פתאום הוא מתחיל לחקור אחרי נביאי ה הרי הוא אינו עבד את ה?! ומדוע דווקא עכשיו כאשר יש צרה לאישה השונמית?
תשובה: אומנם המלך הכיר את הנביא אך לא ידע על כל נפלאותיו כמו גיחזי שהיה משרתו של הנביא הגדול, והכיר את מעשי אלישע הנביא. גם אם לא היה המלך עובד את ה' - אין להתפלא מדוע הוא שואל על נפלאות הנביא, שכן נביא זה פועל בממלכתו ומשפיע על האנשים שבה. אך צריך לדעת שבתקופה ההיא גם אלו שעבדו עבודה זרה, עבדו גם את ה'. במקרים רבים הם עבדו לשני האלים או ליותר יחד. אומנם הדבר אסור על פי התורה אך לצערנו רבים נהגו, ואולי גם המלך שהיה עובד עבודה זרה, עבד יחד איתה גם את ה'. הזמן שבו שואל המלך את גיחזי על נפלאות אלישע הנביא מלמדנו שגם מה שנראה כמקרה בעצם מכוון מלמעלה - ובדיוק כאשר האישה צריכה את המלך, הוא שומע את סיפורה - ואולי זהו עוד אחד מנפלאות אלישע.
שאלה: השגחה פרטית בשיעבוד מצרים: על הפסוק "וגם את הגוי אשר יעבודו דן אנוכי" הרמב"ן מסביר שה גזר שישעבדו אותם והם הזיקו להם יותר מהגזירה. לכאורה לומדים מפה שאין השגחה פרטית על כל אדם בכל זמן וזה סותר את האמונה שגדלנו עליה, שהכל מה גם אם אדם הזיק לך. אשמח לתובנות.
תשובה: : כנראה הכוונה היא שאם המצרים היו מזסיקים רק לפי הגזירה האלוקית לא היה חל עליהם הכלל שמגלגלים חובה על ידי חייב. אריכות הגלות או קושי הגלות שהיה לישראל במצרים מעבר לגזירה היה בהשגחה פרטית. אולם לא היה כחלק מהגזירה אלא נבע ממעשיהם של ישראל בגלות. הנפילה הרוחנית של עם ישראל בגלות גרמה שהגיע להם קושי שעבוד. ומי יעשה זאת? כאן לא נגזר שדווקא המצרים יעשו זאת. מה שהמצרים עשו זאת זה היה משום רצונם החופשי להזיק לעם ישראל. על כך הם צריכים להיות נידונים.
שאלה: אי עשיית קידוש גורם לזיווג שיתעכב: אני שומעת בפעם הראשונה על כך שצריך לעשות קידוש עם הולדת הבת אחרת הזיווג מתעכב. אני בת 31 ועדיין לא מצאתי את זיווגי. האם ניתן לעשות משהו בגיל הזה?
תשובה: אני מניח שעשית בחייך מסיבת יום הולדת, זה במקום הקידוש בעת הלידה. בכל אופן למציאת זיווג, להרבות בתפלה להרבות באמונה להרבות בחסדים. להרבות באמונה על ידי קשר עם אנשים טובים שלא מלחיצים אותך אלא נותנים לך כוח לבטוח בקב"ה. עוד עצה לבדוק האם את צריכה עצה מעשית כיצד להתקדם בשידוך. והרבה סיעתא דשמיא.
שאלה: חפץ שנלקח ועוד לא הוחזר: לפני כמה שנים (3-4 בערך), לקחתי במזיד משקולת התעמלות ממקום (שטח ציבורי פתוח) שבו הייתה אחת מתנועות הנוער באזור מגוריי עושה פעילויותיה. אני יודע שהם אלו ששמו אותה שם. עכשיו אני בצבא ואני חוזר אחת לשלושה שבועות ואיני יודע מה הולך שם ואם הם עדיין שם. החפץ עדיין אצלי בבית ואיני יודע מה לעשות איתו.
תשובה: עליך לברר מי היא תנועת הנוער שפועלת שם ולהשיב להם את המשקולת, שהרי כתבת שאתה יודע שהם אלו ששמו את המשקולת במקום. הרב תומר ישראלי
שאלה: החלפת טבליה במכשיר נגד יתושים בשבת: האם מותר להחליף טבליות במכשיר נגד יתושים במהלך שבת חג? הכנסנו את המכשיר לשקע בערב שבועות והתלבטנו אם ניתן להחליף טבליה במוצאי החג, בסביבות כניסת השבת, כיוון שהטבליה המקורית הפסיקה להפיץ ריח.
תשובה: נראה שזה יהיה מותר, כי הוא לא עושה שום מעשה אלא רק נותן ריח.
שאלה: עירוב תבשילין כשלא מבשלים: לקראת יום טוב הצמוד לשבת, אם בוודאות אין צורך לבשל מהחג לשבת כשהכל מוכן מראש. האם צריך לעשות בכל זאת עירוב תבשילין ו? האם העירוב נחוץ גם לצורך העברת אש להדלקת נרות השבת?
תשובה: אני חושב שלא. לפי הרמב"ם בכלל הבערה מותרת לגמרי ביו"ט, בנוסח עירוב תבשילין של הרמב"ם לא כתוב "ולאדלוקי שרגא" כי הוא סובר שגם בלי זה היה אפשר להדליק נרות וזה לא כמו בישול. לכן לפי דעתי מי שלא צריך לבשל בודאות לא יעשה עירוב תבשילין, ולהיפך, אם יברך זו תהיה ברכה לבטלה.
שאלה: ללכת לארוע קטן בשנת אבל: 1. אני בשנת אבל על אבא. בסוף השבוע מתקיימת ארוחה ביום שישי בצהריים בביתו של דוד שלי לכבוד הולדת נכדתו הראשונה (כבת 3-4 חודשים). הדוד שלי בערך בגיל 75. בארוחה זו כנראה ניתן יהיה לפגוש דודים ובני דודים שלא ראיתי מילדות (אולי 30 שנה), ויתכן שגם לא אראה, כיוון שהמשפחה לא כ"כ שמרה על קשרים וזוהי הזדמנות לפוגשם ולחזק את הקשרים(כמעט כולם חילוניים). בעלי לא כ"כ יסכים לעשות נסיעה כזאת רק בשביל כמה דקות לאמר מזל טוב ולחזור בפקקים של יום שישי. האם מותר לי, מבחינת האבלות, להשתתף בארוע זה? לא תהיה מוסיקה. יתכן שאי אפשר יהיה לטעום מהאוכל מבחינת כשרות, יתכן שאם ידעו שאנו באים יקנו במיוחד כמה דברים מוכנים וכשרים. 2. אני בשנת אבל על אבא שלי. בעוד כשבועיים גיסי עורך לאשתו (אחותי) ארוע של יום הולדת 50 בהפתעה. אחותי וגיסי הם חילוניים. הארוע יתקיים במסעדה (כשרה) ובגלל שאנחנו בשנת אבל (גם אחותי -כלת הארוע וגם אני ואח ואחות נוספים) הוא אמר שלא ישים מוסיקה רצינית וריקודים אלא "רק" מביא זמר שישיר שירי א"י שקטים, לדבריו. הוא מזמין גם חברות של אחותי מהתיכון וכדומה. נראה לי שהם לא כ"כ יבינו אם לא נגיע, כי להם נראה שעשו הכל כדי שיהיה ר ויתכן שזה יהיה פוגע אם כל הקרובים שלה יבואו חוץ משתי אחיותיה הדתיות. כבר היו מקרים בעבר שנפגעו כשלא יכולנו למשל לאכול דברים בפסח וכדומה אחרי שהם עשו מאמץ שיהיה ר ותמיד נראה להם שאנחנו מגזימות. מה כדאי לעשות?
תשובה: סעודת מרעים גם ללא מוסיקה אסורה, חוץ מסעודות מצוה מיחודות שבהן תופס מקום מרכזי לימוד תורה.
שאלה: לימוד מהמקור עד המעשה: אבקש מהרב אם יוכל לסרטט לנו דרך של לימוד מהמקורות עד המעשה. מהם השלבים ומהם סיפרי הליבה בהם חובה לעין שהלומד בהם יעסוק בצדדים המהותיים של הסוגיה ואף על פי כן הלימוד יהיה פרקטי נודה לרב אם יציין שמות של ספרים. ישנו צמאון לשמוע את שיטת הרב בעצמו. מראש.
תשובה: מומלץ מאוד להשתמש בהלכה ברורה עם ברור הלכה.
שאלה: פדיון לבן לויה: סבי הוא לוי, סבתי היא כהן, משמע שאימי היא בת לוי, שאלתי היא האם אני (הבן הבכור) צריך פידיון? אם עשו לי פדיון האם יש דבר כזה, פדיון לבטלה?
תשובה: כל שהאם של התינוק היא כהנת או לויה אע"פ שאביו ישראל אין צריך לפדות, שבענין פדיון הבן הולכים אחר האם שנאמר "פטר רחם". ולכן ע"פ מה שתיארת פדו אותך לחינם.
שאלה: איסור כהן גדול באלמנה: א) יש מצווה בתרי"ג מצוות והיא: "כהן גדול לא יבעול אלמנה ואפילו בלא קידושין". האם מותר לכהן גדול לבעול אלמנה? המילה "ואפילו" נראית מיותרת, הרי פשוט לי שאסור לו ללא קידושין זה בעילת זנות אז יוצא שהוא פוסל את עצמו וגם את האלמנה הוא פוסל את הכשרתה מאלמנה לזונה. ב) איך בן אדם כזה משרת ככהן גדול?
תשובה: הכוונה היא, משום שיש איסור מיוחד באיסורי כהונה לקדש אישה שאסורה לך וגם לבעול, על כך חידש הרמב"ם שגם ללא קידושים עצם הבעילה יש בה איסור כהונה. ומה שהזכרת שהרי ללא קידושין יש איסור זנות. יש הבדל בין איסור זונה לכהן שהוא מאיסורי כהונה המיוחדים לכהן לבין האיסור לחיות ללא קידושין. לגבי האיסור השני הוא איסור שלא מיוחד לכהונה, ולפי חלק מן הראשונים אין בכך איסור, אולם לפי הרמב"ם, באופן פשוט, באמת אסור לחיות עם אישה ללא קידושין אולם איסור זה דווקא איסור כהונה. לגבי שאלתך כיצד יתכן כהן גדול שיעבור איסור. התורה כותבת איסוריה לא בכדי שהכהן יעבור אלא כדי שהכהן לא יעבור על איסוריה. ריבוי האיסורים מעיד על החשיבות של ענין הכהונה הגדולה. לדאבון לבנו, היו גם תקופות שהיו כהנים צדוקים שקנו את הכהונה בכסף שיתכן שהיה להם מבחינה הלכתית גדר כהן גדול למרות שלא היו במדרגה עליונה.
שאלה: קבלת שבת מוקדמת בשבועות: השנה שחלה שבת לאחר שבועות, ואנשים מתפללים קבלת שבת מוקדמת, האם הם אומרים יעלה ויבוא בתפילה או לא? ומה הדין לגבי סעודת שבת שאוכלים אותה לפני השקיעה?
תשובה: בתפילת שבת אין אומרים יעלה ויבוא. לגבי סעודת שבת, יש לאכול כזית לחם גם אחר צאת הכוכבים.
שאלה: לקלח הורים חולים: לפני שבועיים הייתי בבית חולים וביקרתי את אימי (ברוך ה היא בריאה עכשיו). לידה שכבה אישה מבוגרת שהבת שלה קילחה אותה (מקלחת) וזה שימח אותי שהבת דואגת לה, ואז צצו לי שאלות לגבי כיבוד הורים. 1. האם הבנים מקלחים את האב והבנות את האם ואסור הפוך? 2. האם יש לכסות את האיברים שלהם, מה מותר מה אסור? 3. איפה אפשר ללמוד את אותם הלכות?
תשובה: עדיף שדבר כה צנוע לא ייעשה ע"י בן או בת אלא ע"י אדם אחר, אלא א"כ אין בררה.
שאלה: אברהם אבינו והגר: איך אברהם התחתן עם הגר אם היא גויה?
תשובה: בתקופת אברהם אבינו עדיין לא ניתנה תורה לישראל ולכן לא היה איסור חתנות עם גויה. אבל בוודאי שאברהם אבינו לא התחתן עם הגר לפני שקיבלה על עצמה את האמונה בקב"ה וקיום המצוות שעליהן שמר אברהם, שהרי אברהם גייר, כלשון ח, הרבה גויים ובוודאי שאת הקרובים אליו.
שאלה: סלטים באולם עם כשרות רגילה: אירוע באולם בעל כשרות רגילה, האם מותר לאכול מהלחם סלטים ודגים, ומה הדין לגבי ילדים מתחת לגיל מצוות?
תשובה: אם ישנה בעיה בכשרות, אז גם אכילת הסלטים בעייתית שכן בסלטים ישנם הרבה מרכיבים שצריכים כשרות טובה, כמו העלים וכדו'. ולעניות דעתי יש להקפיד בענייני כשרות גם לילד מתחת לגיל מצוה.
שאלה: טלית ותפילין של נפטר: חמי נפטר לפני כחודש וחצי ובעלי, בנו היחיד, קיבל את התפילין והטלית, ששימשו את אביו. האם מותר לבעלי להתעטף בטלית ולהשתמש בתפילין?
תשובה: כן, ויש בזה אף מצוה גדולה ונחת רוח לנפטר.
שאלה: כיצד עונים לקדיש?: אני מתנצלת על בורותי. עד עתה התביישתי לשאול פנים מול פנים וכעת גיליתי שישנו שו"ת באינטרנט. אינני יודעת כיצד עונים על קדיש בביהכנ"ס. מה הקהל צריך להגיד?
תשובה: יתגדל ויתקדש שמיה רבא אמן בעלמא. ויצמח פורקניה ויקרב משיחיה אמן בחייכון. בעגלא ובזמן קריב ואמרו - אמן יהא שמיה רבה מברך לעלם ולעלמי עלמיא יתברך. שמיה דקודשא בריך הוא אמן לעילא. דאמירן בעלמא ואמרו אמן   תתקבל. ואמרו אמן על ישראל. ואמרו אמן   יהא שלמא. ואמרו אמן עושה ואמרו אמן המסומנים בסוגריים לא תמיד נאמרים.
שאלה: בריאת הצמחים לפני בריאת השמש: ידוע לנו שהצמחים לא יכולים להתקיים בלי אור ושמש אז איך יכול להיות שהצמחים ניבראו לפני השמש?
תשובה: הרמב"ן מרמז על שאלתך המצוינת ואומר שכבר ביום הראשון נברא האור, ולכן היה לצמחים אור, אולם ביום רביעי גזר ה' שיתגשם האור ותתהווה השמש והירח, ויתלו שניהם בשמים ויאירו על הארץ. (מקורות: בראשית א, יד רמב"ן שם ד"ה יהי מאורות) הרב אלחנן לוין
שאלה: מצאתי טלית מהודרת: מצאתי טלית מהודרת. הכרזתי עליה ואיש לא יודע של מי היא, למעשה היא נראתה לי כמופקרת וזה נראה מוזר. אני יודע שמותר לי להשתמש בה אך האם מותר לי להשתמש בה כשלי? האם מותר לי לשנות את הקשירה של הגדילים? האם מותר לי לרקום על הבד של הטלית?
תשובה: טלית מהודרת היא חפץ שיש לו סימן, וכפי שציינת- קשה להניח שהיא הופקרה או שהיא אינה בעלת חשיבות לבעליה. על-כן הטלית היא אבידה ויש להכריז עליה באזור בו היא נמצאה ע"י מודעה ובעוד דרכים שעל ידן ייתכן שישמע בעל האבידה, כגון: מקומון וכד' (אמנם אין חיוב להוציא הוצאות על פרסום בעיתון). יש להכריז כשיעור זמן שסביר להניח שנראתה לכל ולאחר זמן זה אף אם הוסרה המודעה אין צריך לשוב ולתלותה. אסור להשתמש בטלית כל שימוש (אא"כ ההשתמשות נועדה כדי לשמור עליה), אף אם נראה שנוח לבעלים בשימוש. חשוב לציין שלא ציינת בשאלתך את מקום מציאת האבידה. זהו נתון משמעותי שיכול מחד להוות סימן ומאידך להתירו למוצא (כגון: מקום שאי אפשר להציל או מקום המעיד על הפקר) הרב ינון זמיר
שאלה: דברים שבקדושה ב"עלינו לשבח": האם מותר לי לענות על דברים שבקדושה (קדיש, ברכו וכו ) ב"עלינו לשבח"?
תשובה: כן!
שאלה: מי פה לרפואה בשבת: האם מותר בשבת להשתמש במי פה שנועדו לרפואה (שאני משתמשמת בהם בעקבות דלקת חניכיים)?
תשובה: דלקת חניכיים נחשבת למחלה מסוכנת ומותר לשטוף במי פה רפואיים.
שאלה: יולדת בלי כיסוי ראש: האם מותר ליולדת, בהיותה בחדר הלידה ומגיע הרופא להסתובב במחלקה בשעת בוקר מוקדמת - לישון בלי כיסוי ראש וכך להישאר, כך שעלול להיווצר מצב בו הרופא רואה אותה בגילוי ראש כשהיא ישנה?
תשובה: אינני חושב שהיא צריכה להקפיד כל כך. מצד עיקר הדין חובת כיסוי ראש אינה בבית ובחדר אלא רק בחוץ בפרהסיא, ולכן אם נוח לה לישון כך - אינה צריכה מצד הדין לכסות ראשה ורק ממידת חסידות.
שאלה: ברכות על סוכריית מציצה: 1) האם מברכים שהכל על סוכריית מציצה מתוקה (לרוב אני לוקח אותה או כשיש לי תחושת בחילה בנסיעה ארוכה או כשאני מאד צרוד בגרון)? 2) אם כן מברכים - האם די למצוץ אותה או שאחר הברכה חייבים ללעוס ולשבור אותה, כדי לבלוע חלק ממשי וכך לא לברך מבלי לבלוע כלום אלא רק טעם?
תשובה: 1) אם יש הנאה מזה - יש לברך, אך אם זה כמו כדור שאין ממנו שום הנאה - לא מברכים. 2) לא צריך לשבור. כשמכניסים סוכריה לפה מברכים שהכל ואח"כ מוצצים אותה כדרכה.
שאלה: השכמה לתפילה בכח: האם הכלל של כופים אותו עד שיאמר רוצה אני תקף גם לגבי להעיר אדם לתפילה?
תשובה: כן. זה לא עניין של כפיה אלא שאם ישן ועובר זמן תפילה וכדומה צריך להעיר אותו ולומר לו שעובר הזמן כדי שלא יפסיד, אבל לא להרביץ לו וכדומה.
שאלה: תיקון כללי: מה עדיף לקרוא פרקי תהילים לפי ימים או לקרוא את תיקון כללי או שאפשר את שניהם?
תשובה: עדיף לקרוא תהילים בכדי לסיים בכל חודש את ספר תהילים אולם את יכולה לקרוא גם את התיקון.
שאלה: התנ"ך כספר ילדים: רציתי לברר על ספרים של פרופסור שלמה הרמתי (שכתוב דידאקטי, דרך אחרת לכתוב את סיפורי התנ"ך). האם הם באים ממקום של קדושה ואפשר לקרוא אותם לילדים או עדיף שלא?
תשובה: מבחינה חינוכית יש ללמד תנ"ך מהמקור. כדי להסביר את הדברים לרמת הבנתו של הילד מותר להעזר בספרי דידקטיקה שכותביהם אנשים מאמינים בקדושת התנ"ך. איני מכיר את ספריו של פרופ' הרמתי.
שאלה: כשרות במזרח: בע"ה אני נוסעת עוד חודש לאיזור לאוס, ויאטנם וקמבודיה. את רוב הבישולים אני מתכננת לעשות לבד אך שמעתי שיש מסעדות שנועדו לנזירים שהם נקיים מבשר לחלוטין. האם הרב חושב שזה ר לאכול שם? אם לא, מה הבעיות הספציפיות? יש פתרונות שאפשר להשתמש בהם (כלים שלי, להדליק את האש, וכו )?
תשובה: בישולי נוכרים אסורים באכילה גם אם הם כשרים. אם את מבשלת בעצמך ירקות, ביצים ומוצרים טבעיים כשרים אחרים בכלים שלך, אין בעיה.
שאלה: חיוב אכילת דגים בשבת: מה רמת החובה של אכילת דגים כל ארוחה בשבת? (אנו אוהבים דגים רק נראה לנו שלאכול דג בארוחה בשרית זה יכול לגרום לאכילה גסה)
תשובה: עונג שבת כשמו כן הוא. אין חובה לאכול מאכלים שאינם מענגים את השבת לטעמו של האוכל.
שאלה: בוחנת שמדברת בזמן הבגרות: בבית הספר שלנו יש בוחנת שמדברת ושואלת שאלות תלמידות בזמן הבגרות. השאלות אינן קשורות לבגרות ואינן מגלות כלום אך עושות רעש ויש בנות שזה מוציא אותם מריכוז. לי אישית זה לא כ"כ מפריע אבל יש בנות שלהן זה כן. האם מותר לי לדווח על כך? אציין שאינני יודעת האם יתיחסו לדברי ואם כן אולי (שוב אינני יודעת) זה יגרום לפיטוריה. ואם לא, האם לבת שזה יותר מפריע לה מותר לדווח? (אני אישית נבחנתי איתה פעמיים וזה מה שהיה שם)
תשובה: מותר לך לספר על מנת לעזור לחברותיך. תספרי את העובדות ללא פרשנות וצוות בית הספר ידע כיצד לטפל בעניין.
שאלה: השקיית עצים בשבת באמצעות מיחזור מים : בניתי בע"ה מתקן למיחזור מים בביתי - המתקן ללא קשר לחשמל כלל ופועל ע"פ כללי הפיזיקה בלבד! (מן הגבוה לנמוך!). המים מהמתקן מנוקזים לעצי הפרי שבביתי ע"י צינור. האם יש בעיה של חילול שבת במקרה זה, כאשר המים ממשיכים לזרום לעץ בשבת ללא נגיעה שלי?
תשובה: זה גרמא ויהיה מותר. למרות שבד"כ גרמא בשבת אסורה, אבל פה בגלל שאתה רק משתמש כרגיל במים, מותר.
שאלה: כיסוי ראש מחורר: האם מותר ללבוש כובע (ככיסוי ראש לאישה) אשר יש בו חורים על כל הכובע בגודל גרעין של זית וטיפה גדולים יותר?
תשובה: אם השיער נראה מבחוץ, אין כאן כיסוי.
שאלה: טיפול רפואי: האם כשחלילה קיים חשש לבעיה רפואית כל שהיא יש חובה הלכתית ללכת לרופא מבחינת החיוב של "ונשמרתם." או שמספיק לעשות חשבון נפש פנימי רוחני ולהתחזק בקיום מצוות ובתפילה?
תשובה: צריך ללכת לרופא וגם לעשות חשבון נפש ולהתחזק. ורק גדולים וצדיקים מאד יכולים לשקול לעצמם אם להמנע מללכת לרופאים ולשוב בתשובה וכך להרפא. סירוב להשלת מח עצם ברכה על קבלת טיפול רפואי טיפול רפואי של גבר אצל אשה ולהפך
שאלה: טיפול רפואי בשבת: האם מותר למרוח בשבת משחה להרגעת עקיצות של בע"ח, האם זה נחשב לריפוי שאסור בשבת?
תשובה: אם יש כאב גדול מאוד או שיש חשש של זיהום והחמרה מותר לשים את המשחה בלי למרוח אותה, כלומר, להוציא מהשפופרת ישר על העקיצה בלי למרוח.
שאלה: תשובת עם ישראל: לפעמים אני מוצאת את עצמי מוטרדת מהמצב הרוחני של עמ"י וחושבת האם זה באמת יקרה שכל העם יחזור בתשובה, ואם לא אז מה בכל זאת יהיה? האם תתכן גאולה רוחנית נוספת כמו זו שהיתה במצרים שה ממש הוציא את עמ"י ממ"ט שערי טומאה והערה עליהם רוח טהרה?
תשובה: אנו מובטחים שתהיה גאולה שלמה, וכל בקשתינו בתפילה הם שהיא תהיה במהרה וברחמים. בטוחים אנו שהיא תהיה וכל ישראל ישוובו בתשובה שלמה. והתהליך כבר בעיצומו, אחוז שומרי התורה הולך ועולה כל הזמן.
שאלה: חיוב שוטה במצוות : האם שוטה חייב ממצוות ככל ישראל או פטור? אם פטור- ממה פטור? והאם יש הבדל בין שוטה קל לבין שוטה גמור?
תשובה: שוטה גמור מוגדר ע"פ ח כמי שמאבד מה שנותנים לו, לדוגמא: נותנים לו 5 שקלים למכולת והוא מאבד אותם. שוטה כזה נחשב אנוס ופטור מכל המצוות. שוטה קל מזה חייב במצוות בהתאם לתבונתו.
שאלה: קריאת שמע על המיטה לנשים: מה החיוב של אישה בקריאת שמע שעל המיטה? האם צריכה לומר את כל הסדר או שמספיק קטעים מסוימים?
תשובה: אישה אינה חייבת בקריאת שמע אלא אומרת רק בתור שמירה מפני המזיקין, ולכן מספיק שתאמר רק קטעים מסוימים. ראוי שתאמר ברכת המפיל, פרשה אחת של שמע ואדון עולם.
שאלה: השבת אבידה בדיסק און קי: מצאתי בגינה ציבורית ליד מרכז מסחרי דיסק און קי (זיכרון נייד) אשר אין עליו סימן אישי (מחזיק, שם וכו ), עם זאת ניתן לזיהוי על פי צורתו, צבעו, גודל הזיכרון שבו (רשום) ושם היצרן. פרסמתי מודעה בעיתון המקומי ולא קיבלתי תגובות (רק אחת שהנתונים לא התאימו). אני חוששת לבדוק במחשב שלי אם יש פרטים אישים הן מהסיבה של חדירה לצנעת הפרט והן מחשש לפגיעת וירוסים במחשב שלי. מה ההלכה מורה לגבי מציאת הבעלים ועד מתי יש להחזיק בחפץ על תקן אבידה?
תשובה: זיכרון נייד הוא חפץ שיש בו סימן ועל כן יש להכריז. פרסום בעיתון מקומי היא דרך טובה להכריז, (אך אין חיוב להוציא הוצאות על פרסום בעיתון), אמנם יש להכריז גם באזור בו הוא נמצא ע"י מודעה, שהרי ייתכן שהמאבד הוא לא מקומי ולא מעיין במקומונים. יש להכריז כשיעור זמן שסביר להניח שנראתה לכל ולאחר זמן זה אף אם הוסרה המודעה אין צריך לשוב ולתלותה. נראה לומר, שמותר לעיין בתכולתו כדי לזהות את הבעלים ואין חשש מצד צנעת הפרט שודאי נוח לבעלים בדבר (ומצאנו בהלכה שמותר אפילו להשתמש שימוש שנועד כדי לשמור על האבידה, כל שכן כאן שהמטרה היא לאתר את בעלי האבידה) ובאשר לחשש מפגיעת וירוס, למיטב ידעתי כמעט בכל מחשב אפשר לסרוק את הזיכרון הנייד לפני תחילת השימוש בו. באשר למשך החזקת האבידה, כיוון שמדובר בחפץ שניתן להשיג כמוהו בקלות כמו כן אין לו ערך סנטימנטאלי ומיוחד למאבד, קיימת אפשרות בפני המוצא להעריך את שווי החפץ ולזכות בו לעצמו (אחר זמן ההכרזה כדלעיל), לכל שימוש שירצה, בתנאי שירשום בפנקס ששמור אצלו את שווי החפץ ואת סימניו, על מנת שהמאבד יוכל לדורשו ולקבל את שוויו. אמנם כל זה במכשיר עצמו ולכן כדי להשתמש בהיתר הנ"ל יש לערוך גיבוי לכל המידע, ולשמור אותו עד שיבוא אליהו. כמובן שקיימת האפשרות הרגילה בהשבת אבידה   לשמור את החפץ עצמו עד שידרשוהו בעליו. הרב ינון זמיר
שאלה: ביעור מעשרות מאוחר: יש ברשותי כארגז מיץ ענבים ויין של אוצר בי"ד אשר שכחתי בערב פסח לבערו להפקירו משיכחה. מה ביכולתי לעשות כיום, המותר להשתמש בו?
תשובה: נחלקו בכך אחרונים, אולם כיוון שביעור הוא מדרבנן בלבד (לרוב הראשונים) על כן אפשר לסמוך על ספר השמיטה ולהפקיר כעת בפני ג' ורק לאחר מכן לשתות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נסיעות חינם לחיילים: 1. האם לחייל מותר להשתמש בחוגר הצבאי על מנת לנסוע למקומות במהלך שרותו שאינם קשורים לשרות, לדוגמא: הוא ביום חופש ובא לו לנסוע, הוא צריך לשלם? 2. האם במידה ואחרי השרות נשאר לו איזה חודש לתוקף תעודת החוגר, האם מותר לו להשתמש בזה כדי לנסוע? האם זה בחינת גזל? 3. האם הוא חייב לשלם אם כבר נסע (בהנחה שחייל ששרת 3 שנים בצה"ל אם כל יום היה נוסע לאן שהוא זה הרבה כסף). האם יש מקום להקל? והאם יש חילוק בחובת ההחזרה אם האוטובוס מלא או ריק? משום שבאטובוס מלא הוא עלול לגרום הפסד משום שנוסע אחר לא יעלה בגללו ובאוטובוס ריק גם ככה נוסעים.
תשובה: תעודת חוגר ניתנת על ידי צה"ל לשימוש החייל לצרכי נסיעה, והוא רשאי להשתמש בה כל זמן שהוא מחזיק בה לכל מטרה בין צבאית בין פרטית. גם בחופשת השחרור שעדיין מעמדו הוא כחייל בחובה ולא כאזרח הוא רשאי להשתמש בתעודת החוגר לכל נסיעה. כמובן שההיתר לשימוש הוא אישי ואסור להעבירו לאדם אחר. הרב ניר אביב.
שאלה: גיל צניעות לבנות: 1. מאיזה גיל בנות חייבות בלבישת שרולים עד למרפק ובחצאיות מתחת לברכיים? מאיזה גיל אסור לשים לבנות מכנסיים? אני יודעת שיש דעות לכאן ולכאן, אשמח לשמוע מה ההלכה אומרת. 2. אנחנו גרים בישוב שמקפידים בו יותר על צניעות וההורים של בעלי בישוב שפחות, ולכן הם גורסים שצריך להקפיד פחות וזה מתבטא בבגדים שהסבתא קונה. לפי מה צריך ללכת?
תשובה: 1) מגיל חינוך - בערך מכיתה א'. 2) מן הראוי שהסבתא שקונה מתנה תקנה את מה שמתאים להורי הילדה, ותבחן אצל הורי הילדה מה הם מעוניינים שביתם תלבש, ולא שהסבתא תכתיב להם מה הבת תלבש.
שאלה: כשרות רגילה באולם: לגבי אירוע באולם בעל כשרות רגילה התייחסת לכך אם יש בעיה בכשרות. כוונתי היתה באופן כללי, שהרי מדובר באולמות עם הכשר של הרבנות הראשית. האם ניתן לאכול מהלחם, סלטים ודגים כאשר המשגיח אינו במקום בזמן האירוע, והאם ניתן להסתפק בשיחה טלפונית עם המשגיח?
תשובה: ניתן להסתפק בשיחה טלפונית עם המשגיח בשאלות הנוגעות למציאות, כגון, האם העלים שבסלטים הם גוש קטיף וכדו'.
שאלה: גובה מינימלי לתספורת: אני עושה קרחת בראש עד כמה אפשר לקצץ את הפאות (כמה מילימטר של שיער)?
תשובה: אין לזה שיעור במילמטרים אלא השיעור בזה אם אפשר לכופף את השערה שראשה תיגע בסופה.
שאלה: קריאה 40 יום רצוף: אני קורא תיקון הכללי, שיר השירים, שירת הבריאה ונשמת כל חי במשך 40 יום לטובת: 1. שני אנשים אחרים לזיווג הגון ונאה. 2. שייבנה בית המקדש במהרה בימינו. 3. בקשה שלי בקשה בשירת הבריאה. נכון לעכשיו אני קורא ומבקש גם בשבתות ויום טוב. האם מותר לקרוא אותם בשבתות וימים טובים? והאם לחשב את שבת ויום טוב ב-40 יום?
תשובה: אם הבקשה היא בקשה פרטית לא ראוי לאומרה בשבת. ואפשר לצרף שבתות וימים טובים בכל הארבעים יום.
שאלה: מזמור לדוד בנטילת ידיים: על פי מנהג שגדלתי עליו, יש לציין שכך עושים כל בני העדה, נוטלים ידיים מברכים "על נטילת ידיים". לאחר מכן מחזיקים את הלחם ואומרים פרק תהילים "מזמור לדוד ה' רועי לא אחסר". לאחר מכן "עיני כל עינייך". האם מזמור לדוד הוא הפסק?
תשובה: אין בזה הפסק כלל.
שאלה: נפלו לי התפילין: הפלתי את התפילין עם הנרתיק בכונה בערך פעמיים, אני לא לא זוכר, ועכשיו חזרתי בתשובה. מה אני צריך לעשות? אני צריך לשלם צדקה, כמה? אני צריך לצום, כמה זמן? מה אני צריך לעשות בשביל לכפר על כך?
תשובה: לנשק כל יום את התפילין, ללמוד הלכות תפילין ולתת פעמיים צדקה.
שאלה: שאלה לגבי סברת האג"מ ביחס לחילוקי הגיות: לכ הרב שליט"א שלו וברכה. תוך כדי לימודי נכנסתי קצת לסוגיית שינויי המבטאים בין העדות השונות, ונתקלתי בסברא מסויימת בזה ורציתי לברר את דעת הרב בזה. האגרות משה (ח"ג או"ח סי ה ) כתב שכל סוגי ההגיות והמבטאים שיש בלשון הקדש ע"פ העדות השונות (ספרדים, אשכנזים ותימנים) הם חשובים לשון הקודש. וראייתו היא ממה שבחליצה לא מצאנו שמה שאישה שאמרה במבטא אשכנזי "מאן יבמי" אינה חשובה בזה חלוצה ליהודי המדבר במבטא תימני, ע"פ שיטת הרי"ף שלשון הקודש מעכבת בחליצה (יבמות ל"ה ע"א מדפי הרי"ף). רציתי לשאול, האם לפי דעת הרב שליט"א סברא זו מוכרחת או שמא אפשר לומר שהיות וע"י הברה אשכנזית היא חלוצה, אזי היא יצאה ידי חובה בזה מצידה, וע"כ אפי עבור התימני או הספרדי היא חשובה חלוצה. הנפק"מ היא בכגון זה, שאשכנזיה תאמר "מאן יבמי וכו " בהגיה תימנית, שלפי האג"מ הנ"ל היא תצא יד"ח (שהרי לשיטתו אף זו לשון הקודש), ואילו לפני ההסבר שאני הצעתי היא לא תצא יד"ח.
תשובה: היות והכל זה לשון הקודש וההבדלים הם רק בהיגויי יוצאים בכל ההיגויים. כמו שאדם יוצא ידי חובת קריאה בתורה בהיגוי שונה משלו. את האמת לגבי ההגייה נוכל לדעת רק כשתתחדש הנבואה.
שאלה: נבואת יחזקאל: איך מתיישבת הסתירה בין הידיעה שלבורא אין גוף ולא דמות הגוף לבין הנבואה המתארת את מראה כבוד ה? הרי התיאור מזכיר עמוד טוטם של האינדיאנים שיש לו דמות של אדם ושל בעלי-חיים. אודה לתשובתכם.
תשובה: מדרך הנבואה לתאר את מראותיה בלשון בני אדם ובשפה המובנת גם למי שאינו נביא. חוויית הנבואה היא כל כך שונה מכל מה שאנו מכירים עד שאילו היו הנביאים כותבים את נבואותיהם בצורה שהם חוו אותם לא היינו יכולים להבין דבר. כדי לקרב את דבר ה' אלינו השתמשו הנביאים בשלל משלים ודימויים הרומזים על עניין נבואתם - וככל שהאדם מתעמק בסמלים אלו, כך הוא מתקרב יותר להבנת כוונתם. כמובן שיחזקאל אינו הראשון שמתאר את הקב"ה כאילו הוא בעל גוף, וכבר בתורה נכתב על יד ה' או וחרה אף ה' וכד' למרות שאין לו גוף ולא דמות הגוף. והכל בדרך משל וחידה. אומנם גם בנבואה המדוברת התיאור הוא של כבוד ה' ולא של ה' עצמו שאותו אין אפשרות לאדם לתאר כלל.
שאלה: תפילות ותהילים : אני קורא תהילים כל יום ביומו וגם שמע ישראל בבוקר שאני קם בערב בצאת הכוכבים ולפני השינה ובנוסף מברך אשר יצר אחרי כל יציאה מהשירותים. ברצוני לדעת כל מה שכתבתי שאני עושה עוזר לי במשהו,מגן עליי מכל צרה חס ו לא עלינו, עוצרת או מונעת צרות וכל דבר רע?
תשובה: ודאי. אפילו אם עדין לא למדת ואינך מקיים את כל המצוות - כל מצווה שאדם עושה נזקפת לזכותו בבירור.
שאלה: קריאת עשרת הדיברות לנשים: בחג השבועות קוראים את עשרת הדברות. האם מותר לאיש להוציא את ספר התורה אחרי התפילה כדי להקריא לאישה שפספסה את הקריאה בזמן התפילה?
תשובה: מותר, אבל זה לא נחשב קריאה בציבור, לכן שלא יברכו על הקריאה.
שאלה: להשתמש בקוד אינטרנט של חמותי: חמותי נרשמנה לשרות דרך האינטרנט שמאפשר להתקשר לכל היעדים מן המחשב לטלפון רגיל בארץ ובכמה ארצות בחו"ל. הרישום כרוך בת חודשי. האם מותר לי באישור שלה להשתמש בקוד שקיבלה מהחברה כדי להנות משרות זה?
תשובה: אם לא כתוב שאסור לה לשתף את בני ביתה - מותר. הכל תלוי בתנאים של החברה, כי לפעמים החברה נותנת זכות אישית בלבד, כמו שחייל מקבל מצה"ל זכות נסיעה חופשית באוטובוסים וזו זכות אישית שאסור לו להעביר.
שאלה: הרג בעל חיים בשגגה מזיד: אני וחבר שלי היינו צוחקים על דברים שקורים לחתולים אז התחלנו לבעוט בהם לזרוק אבנים ואז בטעות הרגנו אחת מהן כשזרקנו אבן על חתולה צעירה. מה עלינו לעשות כדי לקבל תיקון על מה שעשינו?
תשובה: זה רק בינך ובין שמים שהשחתת דבר בעולם, לכן אתה צריך לעשות תשובה ולהתוודות - להגיד "חטאתי, עויתי, פשעתי ועשיתי כך וכך." ואז יכופר לכם מיד (ואפילו לא צריך יום כיפור לכפר על כזו עבירה אם אתם חוזרים בתשובה).
שאלה: יהודי אתיופיה: א. אמרו לי אנשים שיש בעיות עם הגיור של האנשים שבאו מאתיופיה ודברים כאלה, האם זה נכון או שהם יהודים כמו כולנו? אני אישית מדריך בתנועת הנוער אצל אתיופים ורואה שם אנשים מדהימים וגם צדיקים. ב. האם מותר לאכול אצלם (אומרים שנשכחו הלכות אצל יהודי אתיופיה וכד')? ג. האם לראות בהם כיהודים לכל דבר ועניין?
תשובה: הרבנות הראשית פסקה שהם צריכים גירות לחומרא, כלומר, שהם צריכים לטבול בפני שלושה ולקבל על עצמם תורה ומצוות, כי אצלם לא היתה תורה שבעל פה. צריך לראות כל מקרה לגופו, כי יש כאלה בשנים האחרונות שהסיתו אותם שלא לקבל את הגירות. מי שהתגייר, יש על כך רישום וניתן לבדוק זאת. אין בעייה בגירות שלהם אלא רק צריך לבדוק האם קיבלו גירות או לא. לגבי כשרות - אם אתה יודע שעברו גירות ושומרים שבת וכשרות מותר לאכול אצלם.